Godnat, sagde katten af Glenn Ringtved

# Læs bogen med dialogisk oplæsning i tankerne, følg børnenes kommentarer til både tekst og illustrationer. Brug terningen med illustrationer fra bogen til at understøtte tekst og spørgsmål. Overskrift 1.

•Vis børnene bogen. Tal om bogen (Forsiden, bagsiden, forfatter og illustrator)

•Hvad mon bogen handler om? Kig på både forsiden og bagsiden. Tal om titlen (kat, dreng, mand/far, seng)

•Læs bogen og brug terningen undervejs til at understøtte teksten og børnenes iagttagelser.

Forslag til spørgsmål til bogen:

•Hvad hedder drengen? (Lucas)

•Hvorfor vil drengen ikke sove? (Han vil putte i forældrenes seng)

•Hvor mange godnathistorier har drengen allerede fået? (2)

•Lucas vil gerne have et godnat-rim. Hvad er et rim? (Når noget lyder ens) Kender du nogle rim? (kat/hat/nat/skat)

•Hvornår skal katten sove? (Klokken 18)

•Hvad laver katten på billedet? (Ligger i kurven, har det ene øje åbent, rækker tunge)

•Der hænger et billede på væggen. Hvilket dyr er det? (Fisk)

•Hvad laver katten om natten? (Fanger mus – hvad rimer på mus? – Hus/sus

•Hvorfor er det trolden, som må lukke katten ud? (Fordi moren sover og faren ikke er hjemme) Prøv at lege trolde.

•Hvilken farve er troldens bikser? (Blå) Find noget andet som er blåt i lokalet.

•Hvor mange tænder har trolden? (2)

•Lucas’ far vrisser. Hvad betyder det at vrisse? (Når man er ved at blive sur) Prøv at vrisse.

•Se på billedet. Hvilken farve er katten på billedet? (Rød) Find noget andet som er rødt i lokalet.

•Hvorfor tæller Lucas’ far til 10? (Han tæller til 10 for ikke at blive alt for rasende. Hvordan ser man ud, når man er rasende? Rejs jer og tramp i gulvet og se meget rasende ud. Måske brøler I også TROLDEN – lige som far)

• Hvad gør trolden med katten? (Giver den et spark bagi, så den ryger over hegnet og lander på ladet af en lastbil. Hvilken farve har lastbilen? Den er rød.)

• Hvor kører lastbilen hen?(Til en smykkeforretning – hvad er det? Et sted de sælger smykker. Hvad er et smykke? Armbånd, halskæde mm)

• Hvad er en tyveknægt og hvad laver sådan en? (Han stjæler. Det må man ikke.)

• Hvorfor er Lucas’ far blå i hovedet? (Han har næsten glemt at trække vejret. Prøv at holde vejret sammen med børnene)

• Se på billedet. Hvad har tyven på hovedet? (Katten)

• Hvem er Davy Crockett? (En mand med pelshue)

• Hvorfor tager far sig til hovedet? (Han er udmattet og vil ikke fortælle historie mere)

• Hvorfor råber far ”Klap så i”? (Han er træt og gider ikke svare på flere spørgsmål) Hvad betyder ”Klap så i”?(Hold så mund. Ti stille!)

• Se på billedet. Hvad laver katten? (Den sover med poten på et ur.) Hvilken farve er uret? (Rødt)

• Se på billedet. Ser Lucas glad eller bange ud i mørket? (Bange) Hvorfor? (Han er bange for trolden og tyven)

• Hvorfor bliver mor vred på far? (Han fortalte en historie om en trold og tyv, så Lucas ikke kan sove)

• Far siger at det ikke var en historie, men noget han fandt på. Hvad bruger man når man finder på? (Sin fantasi)

• Se på billedet. Hvad laver mor og far? (De læser i sengen)(Til de voksne: læg mærke til bogtitlerne)

• Får Lucas lov til at sove i sengen? (Ja)

• Hvorfor vil Lucas spørge sin far, hvem der lukkede katten ind? (For at drille sin far) Hvorfor gør han det ikke? (Fordi han kan se, at far er så træt/udmattet/?? at han ikke kan falde i søvn) Hvorfor tror du, at far er træt/udmattet/???

• Hvor sover far? (På sofaen i stuen) Hvorfor? (Fordi der ikke er plads i sengen – læs eventuelt først i bogen igen)

• Se på billedet. Hvad kan I se? (Katten, tyven, trolden) Hvis I har god tid, så lad børnene finde på en historie til sidste billede.

Tal om bogen og hverdagen.

Kender I det?

• Ikke at kunne falde i søvn?

• Sove i mor og fars seng?

• ”Snøre” mor og far til mere historie, kram eller andet?

• Hvordan kan man falde godt i søvn?

• Vis med kroppen på gulvet. Hvordan ligger I, når I sover?

Normal